יוז'ף אברהם

יוז'ף אברהם (בהונגרית: Ábrahám József;‏ בודפשט, 20 בדצמבר 1924 – בודפשט, 11 ביוני 1958) היה יצרן כלים יהודי-הונגרי, טכנאי מכונות, מהפכן מרטיר של המרד ההונגרי (מכונה בהונגריה מהפכת 1956). הוא היה קורבן ודמות טראגית, שבתמימותו שנפל באשמת ריגול והוצא להורג. יוז'ף אברהם נולד במשפכה יהודית כבנו של יוז'ף אברהם (1868–1944), חייט ושל מריה קושובסקי (1889–1927). הוא היה בן שנתיים כשאמו מתה ואביו נרצח על ידי בריוני מפלגת צלב החץ ב-1944. הוא סיים רק שש כיתות בבית הספר היסודי ואז התחיל לעבוד והפך לשליח. ב-1941 החל ללמוד כיוצר כלים. הוא עבד כיצרן כלים משנת 1944, אך בהגיעו לגיל 18 נלקח למחנות שירות העבודה בנובמבר (עבודות כפייה לגברים יהודיים כבור הצבא ההונגרי). הוא נלקח בשבי באוקראינה בחזית המזרחית, ולבסוף חזר הביתה להונגריה בתחילת 1945. הוא סיים קורס ערב בבית ספר טכני להנדסת מכונות והחל לעבוד במפעל לציוד חשמלי לרכב. הצטרף כחבר במפלגה הקומוניסטית ההונגרית, אך גורש ממנה ב-1948. הוא הצטרף למפלגת העובדים ההונגרית ב-1953, אך גורש שוב כעבור שנתיים, על פי עדותו, משום שלא יכול היה לשלם אפילו את דמי החבר בשל העוני הרב בו היה שרוי. הוא התחתן ב-1950, אך התגרש מאשתו ב-1953. הוא התחתן בפעם השנייה ב-1955. נולד לו בן מנישואיו הראשונים. במהלך מהפכת 1956, השתתף בהקמת מפלגת הנוער המהפכנית ההונגרית, אך לא השתתף בסכסוכים המזוינים ברחובות. בדצמבר פנה אליו אדם שפגש במהלך המהפכה וביקש ממנו לרשום צעירים אמינים שאפשר לסמוך עליהם שימשיכו במאבק. אברהם סירב. עוד לפני סוף השנה נסע לווינה בהמלצת עמית, שסייע לו בעבר בסכומי כסף נכבדים. שם פגש קצין מודיעין אמריקאי לכאורה, "בובי", שביקש ממנו לארגן רשת ריגול בהונגריה. הוא נתן לו כלים שונים למילוי תפקידו והבטיח לו כסף עבור עבודתו. לאחר שובו הביתה, בפברואר 1957, הוא שיתף בארגון את עובד המתכת אנדראש נאג', עמיתו לשעבר, שהשיג אז כלי איתור מנמל התעופה הצבאי הסובייטי בדברצן ונתן לאברהם ספר הדרכה על איתור. בינתיים, אברהם גייס כמה ממכריו ועמיתיו. באוגוסט הם צילמו את שדות התעופה סקשפהרוואר וטקל (Tököl), ובעזרת חבר ששירת בצבא בקישקונפלג'האזה, הם ציירו שם את שדה התעופה. אברהם שילם למשתתפים בארגון בחלקי אופנוע שהושגו ממקום עבודתו. הוא ניסה להימלט ממשימה זו מספר פעמים כי בעצבנותו לא היה מסוגל להתמודד עם ההתרגשות. שנה אחרי יום השנה לפרוץ המהפכה, ב-23 באוקטובר 1957 הוא נעצר. יוז'ף אברהם נשפט על ידי המועצה המיוחדת של בית המשפט הצבאי בבודפשט בראשות רב-סרן דיולה גאשפאר ב-1958. ב-27 במרץ הוא נמצא אשם בהשתתפות פעילה בהתארגנות נגד סדר המדינה הדמוקרטית של העם, חוסר נאמנות שבוצעה על ידי שימוש בתפקיד כפקיד ציבור, שתי עבירות של מעבר גבול בלתי חוקי וגניבה שבוצעו שוב ושוב, ונידון למוות. על אף שהתובע התנגד לאישום של חציית גבול בלתי חוקית, מאחר שהוכרזה חנינה למי שחצה את הגבול ללא אישור בתקופה שבה שהה אברהם באוסטריה, בית המשפט מצא את אברהם אשם גם באישום זה. בשלב השני, המועצה המיוחדת של המכללה הצבאית של בית המשפט העליון בראשות לוטננט קולונל יאנוש סימלר ב-9 ביוני 1958 אשררה את פסק הדין של הערכאה הראשונה. בערכאה הראשונה גזר בית המשפט רק עונש מאסר על אנדראש נאג', אך גזר דינו הוחמר למוות. אברהם הוצא להורג ב-11 ביוני בחצר הכלא הלאומי של בודפשט. Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש) Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי) Ábrahám József és társai pere. HM HIM Hadtörténelmi Levéltár XI. 22. 010/1958 (משפטו במסמכי הארכיב של ההיסטוריה הצבאית) 1956 Kézikönyve III. Megtorlás és emlékezés. A kézikönyv főszerkesztője Hegedűs B. András, a kötetet szerkesztette Kende Péter. 1956-os Intézet. Budapest, 1996. (זיכרון הנקמה של השלטון) Eörsi László: 1956 mártírjai. 225 kivégzett felkelő. Budapest a forradalom napjaiban. Szentpétery Tibor fotóival. Rubicon-Ház, Budapest, 2006. (המרטירים הוצאו להורג -225 איש) Gosztonyi Péter: Föltámadott a tenger... 1956 (Budapest, 1989) (וגעש הים) Halottaink 1956. II. (Budapest, 1989) (המתים שלנו) "Halotti bejegyzése a Budapest X. kerületi állami halotti akv. 828/1958. folyószáma alatt". נבדק ב-2021-07-11. "Arcok 1956-ból – Ábrahám József". Infostart.hu (בהונגרית). נבדק ב-2021-07-11. "Nemzeti Örökség Intézete - Ábrahám József". Nemzeti Örökség Intézete - Ábrahám József (באנגלית). נבדק ב-2021-07-11. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוז'ף אברהם".